Publication: Magyar Közlöny
Issue: MK-2002-92 (Year: 2002, Number: 92)
Era: 1990-2004
Section: behozataláról szóló 112/1990. (XII. 23.) Korm. rendelet,
Paragraph Index: 410

(5) Ha a (4) bekezdés szerinti NATO okmányokkal ellátott külföldi fuvarozó nem rendelkezik a Magyar Köztársaság területére való belépésre vagy kilépésre feljogosító nemzetközi közúti áruszállítási engedéllyel, e tényrõl a beléptetést vagy kiléptetést végzõ vámhivatal soron kívül értesíti a Honvédelmi Minisztérium Beszerzési és Biztonsági Beruházási Hivatal Vám- és Határforgalmi Igazgatóságát (a továbbiakban: katonai vámügyi szerv), amely a Közlekedési és Vízügyi Minisztérium felhatalmazása alapján igazolást adhat ki a NATO érdekében végzett behozatalról, kivitelrõl. Ezen igazolás kibocsátása esetén a beléptetést vagy kiléptetést a vámhivatal nem tagadhatja meg. A katonai vámügyi szerv a kiadott igazolásokról nyilvántartást köteles vezetni.

Source: https://magyarkozlony.hu/hivatalos-lapok/48b8387c8c4bbe5974c49a370731cafad5aedf42/dokumentumok/e1da0ff1323c5f1fa90aa1023e18491210317754/letoltes